stanford-oval/wikipedia huggingface dataset:
דה הבילנד קומט
גרסאות > קומט 3

הקומט 3 היה דומה לקומט 2 אך הוא היה ארוך יותר ובעל קיבולת וטווח גדולים יותר. לאחר האסון שהתרחש בדגמים הקודמים, ההזמנות למטוס התמעטו ורק שני מטוסי קומט s3 נבנו. מטוס אחד טס ואילו השני שימש למחקרים מבניים וטכנולוגיים לקראת הפיתוח של הקומט 4. בנייתן של תשע שילדות נוספות לא הושלמה והמשך בנייתן הופסק.
גרסאות > קומט 4

הקומט 4 היה שיפור נוסף של הקומט 3 עם קיבולת דלק גדולה אף יותר. תכנונו עבר דרך ארוכה מאז תוכנן הקומט 1 הראשון. מטוס זה היה ארוך יותר ב-5.64 מטרים והוא יכול להכיל 74 - 81 מושבים בהשוואה ל-36 - 44 מושבים בקומט 1. הטווח שלו גדל. מהירות השיוט הייתה גבוהה יותר והמשקל המרבי בהמראה היה רב יותר. שיפורים אלו התאפשרו הודות לכוח הדחף הכפול שהיה למנועי האייבון לעומת מנועי הגוסט של הקומט 1.
BOAC הזמינה 19 מטוסי קומט s4. הקומט 4 המריא לראשונה ב-27 באפריל 1958 ואתו חנכה BOAC את קו טיסות הנוסעים הטרנס-אטלנטי הסילוני הראשון בהיסטוריה עם טיסה מלונדון לניו יורק דרך בגאנדר קנדה ב-4 באוקטובר 1958. שירות דומה של פאן אם עם מטוס בואינג 707 החל שלושה שבועות מאוחר יותר.
הקומט A4 תוכנן לטיסות לטווח קצר. היה לו גוף ארוך יותר וכנף קצרה יותר. לקומט B4 היה גוף ארוך עוד יותר ב-96.5 ס"מ והוא יכול להכיל 99 מושבים. חברת BEA הבריטית החלה להפעיל קו מלונדון לתל אביב ב-1 באפריל 1960.
הקומט 4 האחרון שנבנה היה הקומט C4 עם גוף באורך דומה ל-B4 אך עם כנף ארוכה יותר ומכלי דלק נוספים שאיפשרו לו להגדיל את טווח הטיסה. שני גופי המטוס האחרונים של הקומט C4 שימשו לבניית אבות טיפוס למטוס הסיור הימי, ההוקר סידלי נימרוד.
גרסאות > תכנון הקומט 5

הקומט 5 הוצע כשיפור של כל דגמיו הקודמים. השיפור כלל גוף רחב יותר אשר אפשר מבנה של חמישה מושבים לרוחב, כנף משופרת ומנועי הטורבו-מניפה הראשונים בעולם של רולס-רויס מדגם קונוואי. אך ללא תמיכה של משרד התחבורה הבריטי, בסופו של דבר, המטוס לא נבנה וכתוצאה מכך BOAC החליטה לרכוש מטוסי בואינג 707.
גרסאות > הוקר סידלי נמרוד

מהקומט פותח מטוס הסילון היבשתי הראשון נגד צוללות וסיור ימי ארוך טווח - הוקר סידלי נמרוד - שנכנס לשירות באוקטובר 1969. בעזרת ארבעה מנועי רולס-רויס RB.168-20 ספָּיי סימן 250, בעלי 5,500 ק"ג דחף, נמשכת גיחה מבצעית אופיינית של מטוס זה כ-12 שעות. בסך הכל נבנו חמישה מטוסים כאלה, עד לפרישתם בשנת 2011.
בסך הכל נבנו 114 מטוסי קומט על כל גרסאותיו (כולל אבות טיפוס).
מפעילות > מפעילות אזרחיות

אקוודור אקוודור: AREA
ארגנטינה ארגנטינה: אארולינאס ארחנטינס.
בריטניה בריטניה: בריטיש ירופיאן אירוויז (BEA); בריטיש  אוברסיז אירוויז קורפוריישן (BOAC); צ'אנל אירוויז; דאן איר.
הקהילייה המזרח-אפריקנית: איסט אפריקן אירוויז.
יוון יוון: אולימפיק אירוויז.
כווית כווית: כווית איירווייז.
לבנון לבנון: מידל איסט איירליינס.
מלזיה מלזיה / סינגפור סינגפור: מלזיה איירליינס; מלזיה-סינגפור איירליינס.
מצרים מצרים: איג'יפטאייר; מיסראיר; יונייטד ערב איירלינס.
מקסיקו מקסיקו: מקסיקנה.
סודאן סודאן: סודאן איירווייז.
סרי לנקה סרי לנקה: אייר סיילון.
ערב הסעודית ערב הסעודית: ממשלת ערב הסעודית בשירות מלך ערב הסעודית.
צרפת צרפת: אייר פראנס; יוניון דס טרנספורטרס איירלינס (DUT).
קנדה קנדה: קנדיאן פסיפיק איירלינס.
מפעילות > מפעילות צבאיות

בריטניה בריטניה: חיל האוויר המלכותי הבריטי; המוסד המלכותי למחקר תעופתי.
קנדה קנדה: חיל האוויר המלכותי הקנדי.
מפעילות > הזמנות שבוטלו

ארצות הברית ארצות הברית:קאפיטל איירלינס.
ברזיל ברזיל: פאנאיר דו ברזיל.
ונצואלה ונצואלה: לינאה אירופוסטל ונצואלנה.
יפן יפן: ג'פאן איירליינס
מפרט (קומט 4) > אפיון כללי

צוות: ארבעה - שני טייסים, מהנדס טיסה ונווט.
תכולה: 109 - 56 נוסעים.
אורך: 34 מטר.
מוטת כנפיים: 35 מטר.
גובה: 9 מטר.
שטח כנף: 197 מ"ר.
משקל ריק: 34.2 טון.
משקל המראה מרבי: 73.5 טון.
מנועים: ארבעה מנועי רולס-רויס אייבון, טורבו-סילון, 46.8 קילו ניוטון (4,760 ק"ג דחף) כל אחד.
מפרט (קומט 4) > ביצועים

מהירות שיוט מרבית בגובה 7,150 מטר: 845 קמ"ש.
טווח עם מטע״ד מרבי במהירות 754 קמ"ש: 5,000 ק"מ.
סייג רום: 12,000 מטר.
קומט 4 של BOAC עם מכלי דלק חיצוניים
קומט C4. ניתן לראות את המנועים (מכוסים) הבנויים בתוך הכנף ואת החלונות העגולים, הבטוחים יותר
בריאן ג'ונסון (זמר)

| --- | --- |

ג'ונסון בהופעה ב-2008
 לידה:  5 באוקטובר 1947 (בן 77) גייטסהד, אנגליה
 שם לידה:  Brian Francis Johnson 
 מוקד פעילות:  הממלכה המאוחדת 
 תקופת הפעילות:  מ-1970
 סוגה:  הארד רוק, רוק אנד רול, בלוז רוק, גלאם רוק
 סוג קול:  בריטון, contratenor 
 שפה מועדפת:  אנגלית 
 חברת תקליטים:  EMI, אפיק רקורדס, אטלנטיק רקורדס
 שיתופי פעולה בולטים:  AC/DC, ג'ורדי
 www.brianjohnsonracing.com
 פרופיל ב-IMDb
 
בריאן ג'ונסון (באנגלית: Brian Johnson; נולד ב-5 באוקטובר 1947) הוא זמר רוק בריטי. ג'ונסון הוא סולנה של להקת AC/DC, אליה הצטרף בשנת 1980. האלבום הראשון שהקליט ג׳ונסון עם הלהקה הוא אחד האלבומים המצליחים בתולדות הרוק: Back in Black ובסך הכל, ג'ונסון היה שותף ל-12 אלבומים ביחד עם AC/DC. בשנת 2018, לאחר הפסקה של כשנתיים לצורך טיפול בבעיות שמיעה, חזר ג׳ונסון ללהקה והקליט אלבום נוסף שהלהקה שחררה ב-13 בנובמבר 2020.
ביוגרפיה

ג'ונסון נולד בעיר גייטסהד השוכנת במחוז טיין אנד ויר בצפון מזרח אנגליה, אביו אלן היה אנגלי ואמו אסתר הייתה איטלקייה. בילדותו ג'ונסון היה חבר במקהלת הצופים ובמקהלה של הכנסייה. בצעירותו ג'ונסון היה חבר בלהקות חובבניות שונות עד שבשנת 1972 ג'ונסון הקים ביחד עם חבריו מלהקות קודמות את הלהקה ג'ורדי בה שימש כסולן. השם ג'ורדי הוא כינוי לאנשים המגיעים מאזור הטיינסייד שבצפון מזרח אנגליה וג'ורדי הוא הכינוי לניב הנפוץ בקרב תושבי האזור. להקת ג'ורדי הצליחה ופרסמה ארבעה אלבומים.
ההצטרפות ל-AC/DC

בשנת 1980 לאחר מותו של סולן להקת AC/DC בון סקוט, מייסדי הלהקה, האחים אנגוס ומלקולם יאנג, חיפשו סולן חדש ללהקה שיחליף אותו. באותה תקופה AC/DC זכתה לתהילה לאחר שהוציאה בשנת 1979 את האלבום המצליח Highway to hell. לפני מותו של סקוט חברי הלהקה התחילו לעבוד על אלבום חדש בשם Back in black. גיטריסט הלהקה אנגוס יאנג נזכר שבעבר בון סקוט היה בהופעה של להקת ג'ורדי והתרשם מיכולתו של בריאן ג'ונסון ובעקבות זאת, במרס 1980 ג'ונסון שהיה מעריץ של AC/DC ושל הסולן המנוח בון סקוט קיבל הזמנה לאודישן שהלהקה ערכה לתפקיד הסולן בלונדון. בריאן ג'ונסון לא האמין שהוא יעבור את האודישן, והגיע ללונדון למטרה אחרת: הקלטת ג'ינגל פרסומי עבור מותג שואבי אבק שהוקלט באותו היום. באודישן ג'ונסון הרשים את האחים יאנג והוחלט שהוא יצטרף ללהקה בתור הסולן שלה. מספר שבועות לאחר מכן ג'ונסון נסע יחד עם שאר חברי הלהקה לאיי הבאהמה כדי לעבוד על הקלטת האלבום Back in Black.
ההצלחה ב-AC/DC והמשך הקריירה

ביולי 1980 יצא האלבום Back in Black, האלבום יצר הצלחה עולמית אדירה ופרסם את ג'ונסון בקרב חובבי הרוק. עד היום האלבום נחשב לאחד מהאלבומים הנמכרים בכל הזמנים. מלבד השיר Back in Black האלבום מכיל להיטים כמו You Shook Me All Night Long ו-Hells Bells. ג'ונסון השתתף בכתיבת השירים בכל אלבומי הלהקה עד 1990. אבל החל מהאלבום The Razors Edge שכלל את הלהיט Thunderstruck האחים יאנג לבדם כתבו את השירים.
בשנת 2003 הונצח ג׳ונסון עם להקת AC/DC בהיכל התהילה של הרוק אנד רול.
בשנת 2016 במהלך סיבוב ההופעות לרגל הוצאת האלבום Rock or Bust הלהקה הוציאה הודעה רשמית שבריאן ג'ונסון נאלץ להפסיק לשמש כסולן הלהקה בשל בעיות שמיעה שמפריעות לתפקודו כסולן, אקסל רוז סולן להקת Guns N' Roses החליף את ג'ונסון להמשך סיבוב ההופעות. בשנת 2018 החלו שמועות שג'ונסון ומתופף הלהקה בעבר פיל ראד חזרו לשתף פעולה עם אנגוס יאנג ויתר חברי AC/DC. ב-28 בינואר 2019 ג'ונסון אישר שהוא חוזר ל־AC/DC ושהוא עובד עם הלהקה על הקלטת אלבום חדש.
טלוויזיה

ג'ונסון הוא חובב רכב, נהג מרוצים ואספן מכוניות.
במסגרת תחביב זה התארח בשנת 2009 באולפן תוכנית הרכב הבריטית הפופולרית של ה-BBC, טופ גיר. בשנת 2012, שוב במסגרת טופ גיר, התראיין בכתבה של מגיש התכנית ג׳יימס מיי שצולמה בביתו של ג׳ונסון בפלורידה ובה ג׳ונסון ומיי בחנו מכונית חשמלית מתקדמת אל מול בנטלי עתיקה שבבעלותו של ג׳ונסון.
בין השנים 2014 ועד 2017, ג׳ונסון הגיש תוכנית רכב בשם Cars That Rock with Brian Johnson. לתוכנית היו 3 עונות, בהן ג׳ונסון ביקר במפעלי מותגים מפורסמים, בחן מכוניות ופוגש אספני רכב. התכנית שודרה בערוץ דיסקברי הבריטי. בישראל התוכנית שודרה בערוץ אגו ושמה תורגם ל״מכוניות בועטות״.
חיים אישיים

ג'ונסון אב לשני ילדים מנישואיו הראשונים, כיום הוא נשוי בשנית ומתגורר בפלורידה. בשנת 2009 ג'ונסון אובחן כחולה בתסמונת בארט.ובשל כך, בוטלו חלק מההופעות של ACDC בשנת 2010, ג'ונסון חזר לפעילות לאחר שהצליחו לעצור את התדרדרות המחלה לכדי סרטן.
ג'ונסון אוהד נלהב של קבוצת הכדורגל האנגלית ניוקאסל יונייטד.
הערות שוליים

↑  Wade Tatangelo, AC/DC sets release date for new album ‘power Up’ featuring Sarasota resident Brian Johnson, Sarasota Herald-Tribune (באנגלית)
↑  When Brian Johnson Sang a Jingle for Hoover Vacuums, אתר ultimateclassicrock
↑  20 האלבומים הנמכרים ביותר בהיסטוריה של המוזיקה, באתר ‏מאקו‏, 12 במאי 2015
↑  AFP: Timothy A. Clary, AC/DC inducted into Hall of Fame., ABC News, ‏2014-04-15 (ב־Australian English)
↑  טל היינריך‏, רובים ושושנים? לאקסל רוז יש להקה חדשה, באתר וואלה, 17 באפריל 2016
↑  BRIAN JOHNSON AND PHIL RUDD LOOK LIKE THEY’RE BACK IN STUDIO WITH AC/D, Kerrang
↑  Brian Johnson reportedly confirms new AC/DC album, NME, ‏30 בינואר 2019
↑  James May meets AC/DC frontman Brian Johnson, BBC UK, ‏02 March 2012
↑  Cars That Rock with Brian Johnson (TV Series 2014–) - IMDb, נבדק ב-2020-10-07
↑  Cars That Rock with Brian Johnson, Discovery UK (באנגלית)
↑  c/dc's Johnson Opens Up About Cancer Scare, contactmusic
| --- | --- |
בקרת זהויות :  PLWABN: 9810704848605606  BIBSYS: 4082258  BNE: XX1547567  GND: 134568753  ISNI: 0000 0001 1623 095X  LCCN: no2001097842  MusicBrainz: 49acbee5-5fb5-4cf1-868f-67bc01de2d84  NKC: ola2002151865  NLA: 53140644  Trove: 1533437  VIAF: 38133179   WorldCat (עם VIAF): 38133179
משרד העבודה

| --- | --- |

 מידע כללי
 מדינה:  ישראל 
 תחום שיפוט:  ישראל ישראל
 תאריך הקמה:  1948, 2023 (הקמה מחדש)
 תאריך פירוק:  1977 
 ממשלה:   ממשלת ישראל
 שר:  יואב בן צור
 תאריך כניסה:  30 בינואר 2023
 מנכ"ל:  ישראל אוזן
 אתר רשמי
 
משרד העבודה הוא משרד ממשלתי שמטפל בנושאי עבודה, ובין השאר עוסק בפיקוח על אכיפתם של דיני העבודה, בפיקוח על הבטיחות בעבודה וממונה על שירות התעסוקה. המשרד הוקם מחדש בשנת 2023, תחת הממשלה ה-37, והשר יואב בן צור מונה לעמוד בראשו.
עם הקמת ממשלתו הראשונה של מנחם בגין, אוחדו משרד העבודה ומשרד הסעד למשרד אחד - "משרד העבודה והרווחה". צעד זה נעשה במטרה לשפר את תדמיתם של שני המשרדים, מתוך גישה המאמינה כי העבודה היא הבסיס לרווחה. בשנת 2003 בעקבות ועדת יצחקי עבר תחום העבודה למשרד התעשייה והמשרד המאוחד נקרא משרד התמ"ת (לימים משרד הכלכלה). משנת 2016 ואילך עבר תחום התעסוקה למשרד הרווחה והשירותים החברתיים, והמשרד המאוחד נקרא משרד העבודה, הרווחה והשירותים החברתיים. בשנת 2021 זרוע העבודה הועברה למשרד הכלכלה והתעשייה.
בינואר 2023 אישרה הכנסת את הקמתו מחדש של משרד העבודה, שלסמכותו יועברו זרוע העבודה (ממשרד הכלכלה) והמוסד לביטוח לאומי (ממשרד הרווחה והביטחון החברתי). שתי פונקציות של זרוע העבודה יפוצלו ממנה ויישארו במשרד הכלכלה: הכשרת מבוגרים ומתן היתרי עבודה בשבת. למידע על פעילות המשרד ראו בערך זרוע העבודה.
מנכ"ל משרד העבודה הוא ישראל אוזן.
המשרד פעל גם במהלך מלחמת חרבות ברזל שבה עובדים רבים הוצאו לחל"ת כפויה, ורבים אחרים לא עבדו עקב מגבלות שהטיל פיקוד העורף.
שרים במשרד העבודה

| מס'> משרד העבודה והבינוי | דיוקן> משרד העבודה והבינוי | שם (תקופת חיים)> משרד העבודה והבינוי | סיעה> משרד העבודה והבינוי | סיעה> משרד העבודה והבינוי | תקופת כהונה> משרד העבודה והבינוי | תקופת כהונה> משרד העבודה והבינוי | ממשלה> משרד העבודה והבינוי |
| --- | --- | --- | --- | --- | --- | --- | --- |
| 1 |  | מרדכי בנטוב (1900-1985) |  | מפ"ם | 14 במאי 1948 | 10 במרץ 1949 | הזמנית |
משרד העבודה והביטוח העממי
| 2 |  | גולדה מאיר (1898-1978) |  | מפא"י | 10 במרץ 1949 | 8 באוקטובר 1951 | הראשונה |
| 2 |  | גולדה מאיר (1898-1978) |  | מפא"י | 10 במרץ 1949 | 8 באוקטובר 1951 | השנייה |
משרד העבודה
| (2) |  | גולדה מאיר (1898-1978) |  | מפא"י | 8 באוקטובר 1951 | 19 ביוני 1956 | השלישית |
| (2) |  | גולדה מאיר (1898-1978) |  | מפא"י | 8 באוקטובר 1951 | 19 ביוני 1956 | הרביעית |
| (2) |  | גולדה מאיר (1898-1978) |  | מפא"י | 8 באוקטובר 1951 | 19 ביוני 1956 | החמישית |
| (2) |  | גולדה מאיר (1898-1978) |  | מפא"י | 8 באוקטובר 1951 | 19 ביוני 1956 | השישית |
| (2) |  | גולדה מאיר (1898-1978) |  | מפא"י | 8 באוקטובר 1951 | 19 ביוני 1956 | השביעית |
| 3 |  | מרדכי נמיר (1897-1975) |  | מפא"י | 19 ביוני 1956 | 17 בדצמבר 1959 | השביעית |
| 3 |  | מרדכי נמיר (1897-1975) |  | מפא"י | 19 ביוני 1956 | 17 בדצמבר 1959 | השמינית |
| 4 |  | גיורא יוספטל (1912-1962) |  | מפא"י | 17 בדצמבר 1959 | 2 בנובמבר 1961 | התשיעית |
| 5 |  | יגאל אלון (1918-1980) |  | אחדות העבודה - פועלי ציון | 2 בנובמבר 1961 | 8 ביולי 1968 | העשירית |
| 5 |  | יגאל אלון (1918-1980) |  | אחדות העבודה - פועלי ציון | 2 בנובמבר 1961 | 8 ביולי 1968 | האחת עשרה |
| 5 |  | יגאל אלון (1918-1980) |  | אחדות העבודה - פועלי ציון | 2 בנובמבר 1961 | 8 ביולי 1968 | השתים עשרה |
| 5 |  | יגאל אלון (1918-1980) |  | המערך הראשון אחדות העבודה - פועלי ציון | 2 בנובמבר 1961 | 8 ביולי 1968 | השתים עשרה |
| 5 |  | סגן רה"מ יגאל אלון (1918-1980) |  | המערך הראשון אחדות העבודה - פועלי ציון | 2 בנובמבר 1961 | 8 ביולי 1968 | השלוש עשרה |
| 5 |  | סגן רה"מ יגאל אלון (1918-1980) |  | העבודה | 2 בנובמבר 1961 | 8 ביולי 1968 | השלוש עשרה |
| 6 |  | יוסף אלמוגי (1910-1991) |  | העבודה | 8 ביולי 1968 | 10 במרץ 1974 | השלוש עשרה |
| 6 |  | יוסף אלמוגי (1910-1991) |  | המערך השני העבודה | 8 ביולי 1968 | 10 במרץ 1974 | השלוש עשרה |
| 6 |  | יוסף אלמוגי (1910-1991) |  | המערך השני העבודה | 8 ביולי 1968 | 10 במרץ 1974 | הארבע עשרה |
| 6 |  | יוסף אלמוגי (1910-1991) |  | המערך השני העבודה | 8 ביולי 1968 | 10 במרץ 1974 | החמש עשרה |
| 7 |  | יצחק רבין (1922-1995) |  | המערך השני העבודה | 10 במרץ 1974 | 3 ביוני 1974 | השש עשרה |
| 8 |  | משה ברעם (1911-1986) |  | המערך השני העבודה | 3 ביוני 1974 | 20 ביוני 1977 | השבע עשרה |
המשרד פורק בשנת 1977 והוקם שנית ב-2023
| 9 |  | יואב בן צור (1958-) |  | ש"ס לא ח"כ | 30 בינואר 2023 | מכהן | השלושים ושבע |
בין השנים 1977 ל-2003 היו נתונים סמכויותיו של משרד העבודה בידי משרד העבודה והרווחה; בין השנים 2003 ל-2016 - בידיו של משרד התעשייה, המסחר והתעסוקה, בין השנים 2016 ל-2021 - בידיו של משרד העבודה, הרווחה והשירותים החברתיים, ובין 2021 ל-2022 - בידי משרד הכלכלה והתעשייה. את רשימות השרים אשר כיהנו במשרדים אלו בתקופות הרלוונטיות ניתן למצוא בערכים אלו.
ראו גם

דיני פניות ציבור בנושא הפרת חוקי עבודה של מעסיק
דיני פניות ציבור בנושאי עבודה
הערות שוליים

↑  טל שלו‏, הממשלה ממשיכה להתנפח: הכנסת אישרה את הקמת משרד העבודה, באתר וואלה, 31 בינואר 2023
↑  ניצה קסיר, המכון החרדי למחקרי מדיניות, כנס שדרות 2016 האם משרד העבודה מצא את רווחתו?״, נובמבר 2016.
↑  ניצן צבי כהן, ‏רשמית: הממשלה אישרה את מעבר זרוע העבודה למשרד הכלכלה, באתר דבר העובדים בארץ ישראל, 19 ביולי 2021
↑  טל שלו‏, הממשלה ממשיכה להתנפח: הכנסת אישרה את הקמת משרד העבודה, באתר וואלה, 31 בינואר 2023
| משרדי ממשלת ישראל |
| --- | --- | --- |
| משרדים נוכחיים | משרד ראש הממשלה • משרד האוצר • משרד האנרגיה והתשתיות • משרד הביטחון • המשרד לביטחון לאומי • משרד הבינוי והשיכון • משרד הבריאות • המשרד להגנת הסביבה • משרד ההתיישבות והמשימות הלאומיות • משרד החדשנות, המדע והטכנולוגיה • משרד החוץ • משרד החינוך • משרד החקלאות וביטחון המזון • משרד ירושלים ומסורת ישראל • משרד הכלכלה והתעשייה •  משרד המורשת • משרד המשפטים • משרד הנגב, הגליל והחוסן הלאומי • המשרד לעניינים אסטרטגיים • משרד העבודה • משרד העלייה והקליטה • משרד הפנים • משרד הרווחה והביטחון החברתי • המשרד לשוויון חברתי וקידום מעמד האישה • המשרד לשירותי דת • המשרד לשיתוף פעולה אזורי • משרד התחבורה והבטיחות בדרכים • משרד התיירות • משרד התפוצות והמאבק באנטישמיות • משרד התקשורת • משרד התרבות והספורט |  |
| משרדים בעבר | המשרד להגנת העורף • המשרד לחיזוק וקידום קהילתי • המשרד לקידום מעמד האישה • משרד האספקה והקיצוב • משרד הדיגיטל הלאומי • משרד ההסברה • משרד ההשכלה הגבוהה והמשלימה • משרד החינוך, התרבות והספורט • משרד הכלכלה והתכנון • משרד המדע, התרבות והספורט • משרד המודיעין • משרד המיעוטים • משרד הפיתוח • משרד משאבי המים •  משרד ראש הממשלה החלופי |  |
עשיית צרכים

שחף צפוני עושה את צרכיו במעופו
עשיית הצרכים, הנקראת גם פעולת מעיים, היא הפעולה המסיימת את תהליך העיכול, ובמהלכה מופרשת צואה ממערכת העיכול דרך פי הטבעת. עשיית הצרכים מתבצעת לאחר שמערכת העיכול מסייעת לגוף לספוג את החומרים שהוא זקוק להם מן המזון הנכנס לגוף, והחומרים הנותרים יוצאים בצואה.
לפעולה זו יש שמות סלנג רבים, כמו "חירבון", "לעשות קקי", "לעשות קיבה", "להתרוקן", "מספר 2" ועוד. נושא זה נחשב לטאבו בחברה, והתפתח סביבו הומור בתי שימוש.
ליצורים שונים תדירות נורמטיבית שונה לעשיית צרכים – בני אדם, למשל, מפרישים צואה בתדירות הנעה בין כמה פעמים ביום לכמה פעמים בשבוע. כאשר התדירות חורגת מהנורמה נגרמות תופעות של שלשול ועצירות.
אבולוציה

בתחילת תור הקמבריון, שהחל לפני כ-540 מיליוני שנים, היצורים הקדומים ביותר פלטו את הפסולת שלהם דרך אותו פתח ממנו נכנס המזון. בתקופה זו התפתח בהדרגה פי הטבעת שהשפיע על מבנה גופם של היצורים, ששינו בהדרגה את מבנם מ"שק" שיש לו פתח אחד ל"צינור" לו פתח כניסה ופתח יציאה.
עם התפתחותם של יצורים בעלי חיי חברה מתקדמים יותר, והתפתחותן של דינמיקות מורכבות יותר בין בעלי חיים לבתי גידול ספציפיים, התפתחו במינים שונים מגוון רחב של התנהגויות סביב עשיית צרכים, שמטרתן הימנעות מעשיית הצרכים במקומות מרכזיים בבית הגידול – פעולה שעלולה להגביר את תפוצתן של מחלות.
התנהגויות סביב עשיית צרכים

אף על פי שמטרתה הביולוגית המרכזית של עשיית צרכים היא פינוי פסולת מהגוף, בקרב מינים שונים של בעלי חיים יש לעשיית צרכים תפקידים משמעותיים גם מבחינה התנהגותית, וגם כחלק מקיומה של מערכת אקולוגית.
בשל היכולת של הצואה לתמוך בצמיחת חיידקים, כולל פתוגנים פוטנציאליים, עשיית הצרכים באופן לא זהיר עלולה להגביר את הסיכוי להידבקות ממחלות. כדי להימנע מסכנות אלו, פיתחו מינים שונים התאמות התנהגויות שונות לעשיית צרכים באופן שמפחית את הסיכון. התאמות אלו חשובות במיוחד עבור חרקים חברתיים, אשר מתנהלים תוך נאמנות גדולה יותר למיקום הקן, ובתנאי מחיה צפופים יותר, ולכן נמצאים בסיכון מוגבר במיוחד להידבקות ממחלות באמצעות צואה. דבורי הדבש, למשל, יוצאות למעוף מיוחד שמטרתו עשיית צרכים מחוץ לכוורת. אצל מינים שונים של זחלים התפתחה יכולת לפלוט את הצואה שלהם למרחק רב, שירחיק את הצואה מאזור המחיה. מיני חרקים, שמשתמשים בצואה שלהם למגוון שימושים כמו בניית קן או אזורים מוגנים, פיתחו בצואתם תרכובות אנטי מיקרוביאליות שמונעות התפתחות פתוגנים מסוכנים, ומינים אלו יכולים לעשות את צורכיהם סמוך יותר לאזור המחיה שלהם. מינים שונים של חיות – מזבובים וחיפושיות זבל, דרך תולעי אדמה, ועד למורים וארנבת הרים – פיתחו חסינות דומה והם אוכלים את צואתם או צואת אחרים ומפרישים אותה מחדש לאחר שספגו ממנה שאריות של חומרים מזינים שנותרו בה קודם לכן.
לעיתים עשיית צרכים קשורה בסימון טריטוריה. למשל, מינים שונים של פרפראים וחיפושיות נמנעים מהטלת ביצים באזורים בהם פרטים אחרים של אותו מין עשו את צורכיהם, כדי להפחית את הסיכוי שצאצאיהם ייתקלו בתחרות עזה מדי על משאבי מחייה. גם יונקים רבים מסמנים טריטוריה באמצעות עשיית צרכים.
כוס המחילות עושה את צרכיו במחילות בקרבת הקן שלו, במטרה למשוך כך טרף, דוגמת חיפושיות זבל, ולארוב לו.
התנהגויות סביב עשיית צרכים > הימנעות מעשיית צרכים

ישנם מינים, בעיקר של חסרי חוליות, שנמנעים מעשיית צרכים. היתרונות האבולוציונים של התפתחות זו עשויים להיות הימנעות מהפצת מחלות באמצעות צואה, וכן התגוננות מטורפים או טפילים שמסוגלים לאתר בעלי חיים באמצעות הצואה שלהם.
משך זמן ותדירות

מחקר שבדק את עשיית הצרכים בקרב עשרות מיני יונקים, מצא כי אף על פי שגודל פי הטבעת משתנה בטווח של בין 4 ל־40 ס"מ, כמעט כל היונקים עושים את צורכיהם בטווח זמן דומה של בין 7 ל־12 שניות. במחקר שפורסם בכתב העת Soft Matter (אנ') הראו החוקרים שאצל יונקים גדולים אמנם הצואה כבדה יותר, אולם הגוף מייצר שכבה רירית עבה יותר שמחליקה את הצואה ביתר קלות, ולכן משך זמן עשיית הצרכים נשאר דומה בלי קשר לגודל הצואה. כך למשל פילים עושים את צורכיהם במהירות של 6 ס"מ בשנייה, מהר פי 6 מכלבים, ומהר פי 3 מבני אדם שעושים את צורכיהם במהירות של 2 ס"מ בשנייה.
יש חיות דוגמת הקואלה שעושות את צרכיהן מאות פעמים ביום.
בגוף האדם

בגוף האדם, המזון מתמיין במעי הדק, בו נספגים החומרים התזונתיים השימושיים. המעי הדק מעביר את הפסולת למעי הגס, שהוא צינור שרירי באורך של כשני מטרים, המעביר צואה לפי הטבעת. כשהצואה נעה דרך המעי הגס, הנוזלים מוסרים ונספגים בגוף. מהמעי הגס ממשיכה הצואה לחלחולת (בלטינית: רקטום). החלחולת היא איבר דמוי צינור המחובר לפי הטבעת דרך צינור קטן ודק הנקרא התעלה האנאלית. החלחולת היא האיבר האחרון במערכת העיכול, והיא משמשת לאגירת הפסולת הנוצרת במעי הגס, עד להפרשתה כצואה.
כאשר החלחולת מלאה בפסולת, דפנות פי הטבעת מתרחבות ונוצר דחף לעשות צרכים. בזמן עשיית צרכים, התנועה הפריסטלטית של המעי הגס דוחפת את הצואה אל מחוץ לחלחולת, דרך פי הטבעת.
עשיית צרכים מתבצעת באופן רצוני, על ידי מתיחה והרפיה מכוונת של שרירי פי הטבעת. ישנם שני שרירי סוגר עיקריים שהצואה צריכה לעבור דרכם כדי לצאת מהגוף: הסוגר האנאלי הפנימי (אנ') והסוגר האנאלי החיצוני (אנ'). שריר הסוגר הפנימי הוא "לא רצוני". הוא נרגע באופן אוטומטי ונפתח בחלק העליון של התעלה האנאלית כדי לאפשר לצואה לעבור. כשהצואה נכנסת לתעלה האנאלית העליונה, היא "נדגמת" על ידי תאי העצב הרגישים. כאשר התהליך מושלם, לאנשים עם תחושה עצבית נורמלית יש דחף לעשות את צורכיהם. אם לא עושים את הצרכים לאחר התעוררות הצורך, הדחף מוקל בתוך דקה או שתיים. שריר הסוגר החיצוני הוא שריר "רצוני", ובתפקוד תקין נמצא בשליטה של האדם. באופן זה מסייע שריר הסוגר החיצוני בשמירה על הצואה בפי הטבעת עד שהאדם מוכן לעשות את צרכיו. טיב היכולת לשלוט בשרירי הסוגרים האלו, תלוי בטיב תפקודו של אזור רצפת האגן. לצד זאת, עשיית הצרכים עלולה להתרחש באופן לא רצוני, בין אם בגלל בעיות פיזיולוגיות, ובין אם בגלל שלל תופעות שונות כמו כאב, פחד או עליית טמפרטורה.
משך הזמן הלוקח בין אכילת המזון לבין עשיית הצרכים תלוי בסוג המזון, ונע לרוב בין יום אחד לשלושה ימים. מינון עשיית הצרכים התקין נחשב בין 3 פעמים ביום לבין 3 פעמים בשבוע. התאפקות ממושכת והימנעות חוזרת מעשיית צרכים בעת הצורך עלולות לגרום לפעילות לא-תקינה של מערכת העיכול ולעצירות. עלייה בתדירות עשיית הצרכים מעבר לנורמה נקראת שלשול, והיא תסמין של מגוון מחלות.
מבנה ומרקם הצואה תלוי בגורמים רבים, בהם משך הזמן בו ישבה הצואה במעי הגס, כמות הנוזלים שנספגו וכמות הסיבים התזונתיים והנוזלים בתזונה.
בזמן עשיית הצרכים, לרוב מתעורר גם המנגנון להטלת שתן.
בעולם המערבי נהוג לעשות צרכים בבית שימוש, והצואה מועברת באמצעות מערכת הביוב למנגנוני טיהור שפכים. במדינות מתפתחות נהוג גם לעשות צרכים בשטחים פתוחים.
בגוף האדם > היגיינה אנאלית

לאחר עשיית צרכים נהוג לנקות את אזור פי הטבעת משאריות צואה. מנהג זה קרוי היגיינה אנאלית. בתרבויות שונות קיימות מגוון שיטות לניקוי אזור פי הטבעת. בתרבויות המערב נהוג לנגב את הישבן עם נייר טואלט, או לשטוף את האזור במים באמצעות בידה. במדינות מוסלמיות רבות, הודו, נפאל, ותאילנד מקובל להתיז מים ולרחוץ את אזור פי הטבעת באמצעות מקלחת יד הצמודה לבידה (הקרויה Bidet shower; בסלנג Bum gum). נייר הטואלט משמש לאחר מכן לייבוש האזור.
בבתי שימוש ביפן מותקנות "אסלות מתקדמות" עם בידה מובנה לשטיפת האזור, ובנוסף לכך מגיעים איתו גם אפשרויות רבות, כגון חימום מושב האסלה, שמיעת מוזיקה, ועוד.
עשיית צרכים במיתולוגיה ובדת

במספר תרבויות קיימות דמויות מיתולוגיות הקשורות לעשיית צרכים.
באיי מאלוקו שבאינדונזיה קיימת דמות מיתולוגית בשם היינוולה (אנ'), שתוארה לראשונה בעולם המערבי על ידי ג'וזף קמפבל. על פי האגדה, זוהי נערה צעירה המפרישה חפצים בעלי ערך מפי הטבעת: עגילי זהב, אלמוגים, כלי חרסינה, חרבות, קופסאות נחושת וגונגים. חפצים אלה מוענקים במתנה לגברים.
בקטלוניה קיימת דמות מסורתית בשם קגאנר (אנ') המופיעה בין הדמויות במיצג חג המולד המתאר את לידת ישו באסם. זוהי דמות של איכר בעל מצנפת אדומה שמכנסיו מופשלות והוא עושה את צרכיו בשטח הפתוח שליד האסם.
ביהדות יש הרבה דינים שעניינם הלכות בית הכסא. למשל, ברכת אשר יצר לאחר עשיית צרכים ואמירת התכבדו מכובדים לפני הכניסה לשירותים. יש איסור להתאפק מדי וכן הדרכות לנהוג בצניעות בשירותים. בספר דברים יש ציוויים מיוחדים להתנהגות צנועה בעשיית הצרכים במחנה צבאי, כמו המצווה להקצות מקום להתפנות מחוץ למחנה, והמצווה להתקין יתד לכיסוי הצואה לאחר עשיית הצרכים.
הערות שוליים

1 2 3 4 5 6  עשיית צרכים, באתר אנציקלופדיה בריטניקה
1 2  ד"ר יונת אשחר, שנהיה לראש!, במדור "מדע במבט-על" באתר של מכון דוידסון לחינוך מדעי, 5 בספטמבר 2021
1 2 3 4 5  Marissa E. Cole, Javier A. Ceja-Navarro, The power of poop: Defecation behaviors and social hygiene in insects, הספרייה הלאומית לרפואה של ארצות הברית, ‏2021 Oct 28
1 2 3  Avni Gupta, The Power Of Poop: Tales From The Wild, wildlifesos, ‏April 14, 2022
↑  Patricia J. Yang,a Morgan LaMarca,b Candice Kaminski,a Daniel I. Chuc and David L. Hu, Hydrodynamics of defecation, החברה המלכותית לכימיה, ‏2017
↑  David Hu, Patricia Yang, The Physics of Poop, scientific american, ‏May 6, 2017
↑  Peek-a-poo: what’s in animals’ number twos?, NSW National Parks and Wildlife Service
1 2 3 4 5  BOWEL FUNCTION ANATOMY, מחלקת הבריאות של אוניברסיטת מישיגן
| --- | --- |
בקרת זהויות :  NLI: 987007545763205171  GND: 4202003-7  LCCN: sh85036416  NKC: ph134739 
היינוולה, דמות מיתולוגית של נערה המפרישה חפצים בעלי ערך מפי הטבעת
דמותו של קגאנר
חשופה

חשופה (באנגלית: Exposed) הוא סרט דרמה ומתח אמריקאי משנת 2016, בבימויו של ג'י מאליק לינטון (שנרשם תחת השם הבדוי דקלן דייל). הסרט עוסק בבלש משטרת ניו יורק החוקר את מותו המסתורי של שותפו, תוך חשיפת שחיתות משטרתית וסוד מסוכן הקשור לאישה צעירה. בתפקידים הראשיים מככבים קיאנו ריבס, אנה דה ארמס ומירה סורבינו. הסרט מתמקד בקשר בין החקירה המשטרתית לבין חוויותיה המיסטיות של אישה צעירה ממוצא לטיני.